***Beszámoló a háziorvosi szolgálat***

 ***2024. évi munkájáról***

**Tisztelt Képviselő Testület!**

A praxisba bejelentkezettek száma: 895 fő

Ez a praxis létszám, mint már tavaly is jeleztem aggodalomra ad okot sajnos. A jelen kormányzati tervek szerint az 1200 fő alatti háziorvosi praxisokat meg kívánják szüntetni, úgy hogy másik praxishoz csatolják azokat. Elképzelhetőnek tartom, hogy ezt úgy tervezik megoldani, hogy azért itt helyben legyen rendelés.

Változatlanul sokan dolgoznak külföldön község lakói közül, egyesek végleg külföldön dolgoznak, és laknak.

Ezen magyar dolgozóknak pedig mikor hozzánk fordulnak segítségért mikor hazalátogatnak, sok csalódással, bosszúsággal kell szembenézniük. Számukra az automatikus hazai társadalmi biztosításuk megszűnik, őket az OEP nem finanszírozza a háziorvosi praxisban.

A gyógyszerek felírásánál, úgy kell eljárnunk, hogy ezen betegek számára csak teljes áron írhatunk fel gyógyszert.
Igazából vizsgálati díjat is fizetniük kellene a rendelőben.

 Ez a sajnálatos tény sok bosszúságot jelent a lakosoknak, és persze nekünk is kellemetlen ezt a beteggel elfogadtatni.

A praxis lakosságának korcsoport szerinti megoszlása:

Csecsemők és kisgyermekek::66 fő

A praxis napi forgalmát, ami leginkább meghatározza, a folyamatosan idősödő lakosság.

A nyáron megjelenő ambuláns ellátások száma , kis mértékben csökkent.

A rendelőben ellátott esetek száma: 5304eset/év

Fekvőbeteg gyógyintézetbe utaltak száma:37

Szakrendelésre utalások száma:456 eset

diagnosztikai vizsgálat: 402,

A betegforgalom éves alakulása nagyjából állandó.

A helyzet, hogy a szakorvosi vizsgálatokra sokszor csak hónapos várakozási idővel kapunk időpontot, ez nem változott.

Az ANTSZ által előírt kötelező járványkezelést természetesen végeztük. Minden ezzel kapcsolatos óvintézkedést megtettünk, jelentési kötelezettségeinket teljesítettük.

Addig amíg covid antigén gyorsteszttel elláttak, teszteltük is a betegeket.

A legfrissebb eljárásrend alapján 2023 januárjától megszűnt a kötelező jelentés.

A covid mint fertőző betegség továbbra is jelen van, de már nem okozta korábban tapasztaltakhoz mértékű problémát.

Az E-receptek használata már kicsivel javult.

Az kedvező, hogy a beteg TAJ számának ismeretében már hozzátartozó is kiválthatja a súlyos fekvő beteg, illetve hozzátartozója recepjeit. Súlyos mozgáskorlátozottság esetén ez nagy előny. Sok betegnek megkönnyíti a mindennapjait, hogy 3 hónapra is írhatunk fel recepteket, és rendelheti tőlünk mind ezt telefonon.

Betegségek előfordulása:

A betegségek jellege az országos átlagnak megfelelő.

-Szív és érrendszeri megbetegedés: 401fő

-Anyagcsere betegségek: 57 fő

-Krónikus tüdőbetegségek: 38fő

-Daganatos betegségek: 20 fő

-Szenvedély betegségek( alkoholizmus): 9 fő

-Pszichiátriai gondozottak:8 fő

-Endokrinológiai betegségek: 90 fő

-Mozgásszervi megbetegedések: 110 fő

A gondozott betegek egészségi állapotát havi, illetve negyedévi gyakorisággal rendszeresen ellenőrizzük.

A térítés nélküli influenza oltások mellett, a veszélyeztetett krónikus betegeknek kellő tájékoztatást adtunk a még lehetséges, elérhető megelőző oltási lehetőségekről, és természetesen a betegek igényelték is azokat, és beadtuk azokat is.( Pneumovax, Encepur, stb)

A kullancs ellenes oltásokat is egyre gyakrabban, többek is kérik.

A receptek felírásánál figyelembe kell vennünk természetesen azt is, mennyi a gyógyszer ára. Sokszor találkozunk nehéz gazdasági és szociális körülményekkel, ami természetesen maguknak a betegnek a legnagyobb gond, de a gyógyulásukat is ez a tény sajnálatos módon lelassíthatja.

A krónikus betegek ellátásában nagyon nagy segítséget jelent az otthoni szakápolási szolgálat.

Van olyan ellátási esetük, akikhez szinte napi rendszerességgel mentek, van akit hetente 2-3 alkalommal látogattak. Segítenek a pontos gyógyszerelésben, a mosdatásban, a sétálásban, a rendszeres megjelenésük igazi gyógyír a betegek számára. Amikor rosszabbodást észleltek a gondozottjuk egészségi állapotában, akkor azt mindig jelezték felém.

Mikor a család úgy döntött, hogy végstádiumú beteget otthoni körülmények között ápolnak, búcsúztatnak el, a Hospice szolgálat mindig készséggel segített nekünk illetve a beteg családjának.

A védőnővel jól működik a munkakapcsolatunk, könnyen együtt tudunk dolgozni. Az iskolaorvosi ellátás során a kötelező szűrések április és május hónapokban megtörténtek.

A kötelező kampányoltásokat a 6. és 7. osztály tanulói megkapták

6.osztály Boostrix 2023.11.06. Össz 17 fő

 MMR 2023.09.13. Össz 17 fő

7. osztály Hepatitis B 2023.09.20. Össz 20 fő +2024.03.11 Össz 20 fő

 HPV 2023.11.08. Össz 16 fő +2024.04.29. Össz 15 fő

6.osztály: MMR 2024.09.18+2024.10.09. Össz 20 fő

 Boostrix 2024.10.16+2024.11.06. Össz 20 fő 7.osztály Hepatitis B 2024.09.19. 17 fő ,2024.11.06. 17 fő, 2025.03.19.

16 fő

 HPV 2024.10.21. 17 fő

A védőnő az eredményekről- és az ezzel kapcsolatos teendőkről tájékoztatta a szülőket írásban is.

Az újszülött csecsemők első vizsgálata elkülönítetten a védőnői rendelőben történik.

A felújított védőnői tanácsadó kellemes, tiszta, modern környezetet biztosít a tanácsadás számára.

Tárgyi feltételek:

A minimum feltételben előírtak teljesülnek, mindennapi működés biztosított.

A veszélyes hulladék gyűjtése és megsemmisítése, a szerződött cég közreműködésével megoldott.

A fogyóeszközök pótlása megoldott volt.

Igyekszünk problémamentesen megoldani a nővér személyének cseréjét. A praxis betegei számára nagy biztonságot jelent nővér személye.

Szűrések:

A prevenciós szűrések megrendelését nagyban nehezíti a hosszú várakozási idő a siófokin kórházban.

Lehetséges oka ennek talán a szakorvosok hiánya.

Nagyon kellemetlen a betegeket térítéses vizsgálatokra küldeni, ha időben szeretnénk eredményhez, pontos diagnózishoz jutni.

Amint a múlt esztendőben is írtam, a” magas vérnyomásos ” megbetegedéseket, cukorbetegséget, pajzsmirigybetegséget, és daganatos megbetegedéseket is rendszerességgel szűrjük., gondozásukra figyelünk.

A daganatos megbetegedésekre utaló, már enyhe tünetek esetén is, a lehetséges módszerekkel vérvételi vizsgálatokat, ultrahang és rtg vizsgálatokat minél hamarabb elrendeltük a betegeknek.

Az orvosi számítógépes program éves fenntartási-fejlesztésidíját, a telefon-internetelőfizetését, valamint a háziorvosi és védőnői veszélyes hulladék szállításának költségeit a Valumed kft állja

Összefoglalva úgy ítélem meg a helyzetet, hogy alapellátás, illetve a védőnői szolgálat a törvények és a jogszabályok betartása mellett az ANTSZ által megkövetelt és ellenőrzött szakmai követelményeknek megfelelően működött a múlt évben, együttműködve az egyéb hatóságokkal, állami és önkormányzati szervekkel.

*Köszönöm az Önkormányzat eddigi együttműködését, támogatását.*

*Szerencsésnek tartanám magam, ha a központilag tervezett praxis átalakítások ellenére is megmaradhatna itt a háziorvosi rendelés Balatonvilágoson.*

2025.04.21. Köszönettel:

 Dr. Balázs Mária

 Valumed Kft